CELEX: 32018R0995
Language: hr
Date: 2018-07-12 00:00:00
Title: Provedbena uredba Komisije (EU) 2018/995 оd 12. srpnja 2018. o izmjeni Provedbene uredbe (EU) 2016/2080 u pogledu rokova za podnošenje ponuda

16.7.2018   
            
            
               HR
            
            
               Službeni list Europske unije
            
            
               L 178/4
            
         PROVEDBENA UREDBA KOMISIJE (EU) 2018/995
   оd 12. srpnja 2018.
   o izmjeni Provedbene uredbe (EU) 2016/2080 u pogledu rokova za podnošenje ponuda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 28.,
   budući da:
   
               (1)
            
            
               Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka. Njome su prvotno bila predviđena dva djelomična poziva na podnošenje ponuda svakog mjeseca, osim kolovoza i prosinca.
            
         
               (2)
            
            
               Provedbenom uredbom Komisije (EU) 2017/472 (4) izmijenjena je Provedbena uredba (EU) 2016/2080 smanjenjem broja rokova u kojima se ponude mogu podnositi na jedan rok mjesečno i brisanjem odredbe kojom se predviđa jedan takav rok u mjesecu kolovozu.
            
         
               (3)
            
            
               Iskustvo stečeno provedbom djelomičnih poziva na podnošenje ponuda u 2018. pokazalo je da je u sadašnjim tržišnim uvjetima povećan interes za podnošenje ponuda. Stoga je primjereno ponovno uvesti izvorni broj rokova u kojima se mogu podnositi ponude i utvrditi jedan takav rok u kolovozu.
            
         
               (4)
            
            
               Budući da rok u kolovozu završava četvrtog utorka te kako bi se izbjegla provedba dva natječajna postupka u dva uzastopna tjedna, primjereno je odrediti samo jedan rok u rujnu.
            
         
               (5)
            
            
               Provedbenu uredbu (EU) 2016/2080 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Članak 2. stavak 2. Provedbene uredbe (EU) 2016/2080 zamjenjuje se sljedećim:
   
      „2.   Rokovi za podnošenje ponuda na drugi i svaki sljedeći djelomični poziv počinju prvog radnog dana nakon završetka prethodnog roka. Završavaju u 11.00 (po briselskom vremenu) prvog i trećeg utorka u mjesecu. Međutim, rok u kolovozu završava četvrtog utorka u 11.00 (po briselskom vremenu), rok u rujnu završava trećeg utorka u 11.00 (po briselskom vremenu), a rok u prosincu završava drugog utorka u 11.00 (po briselskom vremenu). Ako je utorak državni praznik, rok je 11.00 (po briselskom vremenu) prethodnog radnog dana.”
   
   Članak 2.
   Ova Uredba stupa na snagu 18. srpnja 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. srpnja 2018.
      
         
            Za Komisiju,
         
         
            u ime predsjednika,
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      (2)  SL L 206, 30.7.2016., str. 71.
   
   
      (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).
   
      (4)  Provedbena uredba Komisije (EU) 2017/472 оd 15. ožujka 2017. o izmjeni Provedbene uredbe (EU) 2016/2080 u pogledu rokova za podnošenje ponuda (SL L 73, 18.3.2017., str. 5.).